American Pastoral nggih punika filem drama kriminal Amérikah Sarékat ingkang kadamel taun 2016, kaarahaken déning Ewan McGregor, adhedhasar saking skénario ingkang kaanggit déning John Romano, dipun pundhut saking novel babaran taun 1997 kanthi sesirah ingkang sami, anggitan Philip Roth. Wondéné ingkang sami maragani filem punika antawisipun McGregor, Jennifer Connelly, Dakota Fanning, Peter Riegert, Rupert Evans, Uzo Aduba, Molly Parker lan David Strathairn. Pamundhutan poto utami kawiwitan ing surya 21 September 2015 ing Pittsburgh. American Pastoral kaping pisan dipun puter surya 9 September 2016 nalika adicara Festival Film Toronto lan kababar kagem sagung pamirsa Amérikah Sarékat ing surya 21 Oktober 2016 déning Lionsgate.

Latar wuri 
Filem American Pastoral dipundamel déning Rumah Produksi Film Lakeshore Entertainment lan kaédharaken déning Lionsgate. Filem punika sampun dipun puter nalika surya 28 October 2016 (USA) kanthi basa Inggris minangka basa utaminipun.

Ingkang damel bènten, film punika ugi dipun paragani déning juru paraga saking Hollywood antawisipun Dakota Fanning ingkang maragani minangka Merry Levov, Jennifer Connelly kadhapuk dados Dawn, Ewan McGregor maragani Seymour 'Swede' Levov, Molly Parker kapatah dados Dr. Sheila Smith, Uzo Aduba kapilih maragani minangka Vicky, Valorie Curry minangka Rita Cohen, David Strathairn kadhapuk minangka Nathan Zuckerman, Rupert Evans minangka Jerry Levov, lan "Hannah Nordberg maragani minangka Merry Levov (age 12). Filem ingkang laminipun udakara kalih jam nem menit punika mundhut panggenan pamundhutan gambar wonten Pittsburgh, Pennsylvania, USA.

Juru paraga 
 Ewan McGregor
 Jennifer Connelly.
 Dakota Fanning
 Rupert Evans
 Valorie Curry
 David Strathairn
 Uzo Aduba
 Peter Riegert
 Molly Parker
 Samantha Mathis
 Ocean James

Rujukan

Pranala njawi 
 
 

Film Amérikah Sarékat
Film Amérikah Sarékat taun 2016
Film abasa Inggris
Filem drama